ויקם אברהם מעל פני מתו - מלמד שהיא רואה מלאך המות מתריס כנגדו. דבר אחר: אמר רבי יוחנן: מן הן תנינן: מי שמתו מוטל לפניו, פטור מק"ש, ומן התפלה, ומן התפילין וכל מצות שבתורה? מן הכא, ויקם וידבר. גר ותושב. גר, דייר. תושב, מארי ביתא. אם רציתם - גר, ואם לאו, מארי ביתא. שכך אמר לי הקדוש ברוך הוא: לזרעך נתתי את הארץ הזאת. תנו לי אחזת קבר עמכם ואקברה מתי מלפני איני מבקש מכם אלא מת אחד, שנאמר: תנו לי אחוזת קבר. ויענו בני חת את אברהם וגו' שמענו אדוני וגו' מלך את עלינו, נשיא את עלינו, אלוה את עלינו! אמר להם: אל יחסר העולם מלכו, ואל יחסר העולם אלוהו. במבחר קברינו, במבחר שבקברינו. קבור את מתיך, מתים הרבה. וישתחו אברהם לפני עם הארץ. מיכן שמודים על בשורה טובה: